stanford-oval/wikipedia huggingface dataset:
Lieselotte Kattwinkel
Teoksia

Mit dem Lappland-Express zum Eismeer, teoksessa Die neue Gartenlaube, 1/1939, sivut 16-18
Runö.Schwedeninsel im Rigameer, teoksessa Das Werk, Heft 8+9/1941, sivut 159-161
Lapin Hullu. Eine Winterfahrt durch lappische Wildmarken, G. Westermann Verlag, Braunschweig 1941, ilmestyi suomeksi nimellä Lapin-hullu. WSOY 1943
Lapplandfahrt im Rentierschlitten. Eine Winterfahrt durch lappische Wildmarken, G. Westermann Verlag, Braunschweig 1941
Vitalis Pantenburg: Arktis. Erdteil der Zukunft, valokuvat Lieselotte Kattwinkel, Verlag Bagel, Düsseldorf 1949
Vitalis Pantenburg: Hier fängt die Welt noch einmal an. Auf Kanadas neuen Straßen, valokuvat Lieselotte Pantenburg, Deutsche Verlagsgesellschaft, 1955
Polarnacht über dem Lappenland, teoksessa Westermanns Monatshefte, ilmestynyt 1950-luvulla
Käännös suomeksi
Leppälammi (Loppi)

| Leppälammi |
| --- | --- |
Valtiot:  Suomi
Maakunnat:  Kanta-Häme
Kunnat:  Loppi
Koordinaatit:  60°45′22″N, 24°11′38″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Hyvikkälänjoen valuma-alue (35.88)
Laskuoja:  oja Turistoon 
Järvinumero:  35.886.1.025
Mittaustietoja
Pinnankorkeus:  114,8 m  
Rantaviiva:  3,176 km  
Pinta-ala:  40,253 ha  
 fiLeppälammi 
Leppälammi  on Kanta-Hämeessä Lopella Topenon kylän lähellä sijaitseva lampi.
Maantietoa

Lammen pinta-ala on 40 hehtaaria ja se on 1,0 kilometriä pitkä ja 600 metriä leveä. Se sijaitsee Räyskälän Pernunnummen ympäristössä Kaartjärven itäpuolla, missä maaperä on muodostunut jääkauden loppuvaiheessa jäätikköjoen muodostumissa, joista alueella sanduri tai delta on vallitsevin maa-aineksen kasautumismuoto . Lampi on muodostunut suoalueen reunalle, mutta se on pysynyt melko suuren järvenä. Sen rantaviivan pituus on 3,2 kilometriä ja sen rannat ovat itä- ja eteläpuolilla pääosin metsämaata, mutta muualla suota. Sen rannoille on rakennettu yhdeksän vapaa-ajan asuntoa, joille tulee tiet lammen kaakkoispuolelta ohittavalta yhdystieltä 2832.
Vesistösuhteet

Lampi sijaitsee Kokemäenjoen vesistössä Vanajan reitin valuma-alueella Hyvikkälänjoen valuma-alueeseen, johon Kaartjoen alaosan alue kuuluu. Lammen vedenpinnan korkeus on 114,8 metriä mpy. Lampeen on johdettu yli 20 suo-ojaa. Lounaassa sijaitseva Lahnalammi laskee suo-ojaa myöten Leppälammiin. Vaikka nykyään Leppälammista lähtee suo-ojia eri suuntiin, laskee se vetensä pääasiassa kaakkoon Turiston kautta Kaartjokeen.
Historiaa

Vuoden 1855−1856 Kalmbergin kartastossa lammen nimi kirjoitettiin kuten nykyäänkin ”Leppä lampi”. Sille on merkitty laskuoja Kaartjärveen, mikä voi nykyisten karttojen korkeuskäyrien mukaan olla mahdotonta. Kun vielä lampi on piirretty epätarkasti ja kun vielä vuoden 1958 peruskartassa ei laskuojaa näy, voi tietoon suhtautua epäilevästi. Lammen ensimmäinen laskuoja saattaa olla Turistoon 1950-luvulla kaivettu johto-oja. Lammen ensimmäinen rakennus näkyy tien varressa vuoden 1958 kartassa ja vuosien 1979 ja 1987 kartoissa rakennuksia oli jo neljä.
Leelah Alcorn

Leelah Alcornia esittävä maalaus
Leelah Alcorn (alun perin Joshua Ryan Alcorn; 15. marraskuuta 1997 – 28. joulukuuta 2014) oli yhdysvaltalainen transtyttö, jonka 17-vuotiaana tekemä itsemurha herätti laajoja reaktioita. Hän oli kotoisin Ohion osavaltiosta.
Alcorn koki 4-vuotiaasta saakka olevansa tyttö. 14-vuotiaana hän ymmärsi kokemuksensa olevan transsukupuolisuutta. Alcornin vanhemmat poistivat lapsensa julkisesta koulusta ja takavarikoivat hänen sähköiset laitteensa. He estivät häneltä sekä sosiaalisen median käytön että yhteydenpidon ystäviin.
Vanhemmat eivät uskonnollisista syistä hyväksyneet transsukupuolisuutta. Alcorn ei saanut vanhemmilta lupaa sukupuolenkorjausprosessin aloittamiseen vaan hänet lähetettiin ”kristilliseen terapiaan”, jossa yhdistettiin fluoksetiinilla toteutettu lääkehoito ja uskonto. Alcornilta odotettiin ”virheensä” näkemistä ja Jumalan opetusten hyväksymistä. Häntä syytettiin itsekkyydestä, ja hän koki kohtelunsa hyväksikäytöksi.
Alcorn jättäytyi ajoneuvoyhdistelmän alle joulukuussa 2014. Hänen kuoltuaan Tumblriin ilmestyi hänen ajastettuna julkaisemansa itsemurhaviesti, jonka hän toivoi tuovan näkyvyyttä transsukupuolisten kohtaamille ongelmille. Tapahtumat saivat liikkeelle vaatimuksia eheytyshoitojen kieltämisestä. Barack Obama yhtyi tavoitteeseen, mutta totesi asian edellyttävän toimia Yhdysvaltain kongressilta. Seurannut julkisuus johti myös kostonhaluisen vihapostin lähettelyyn Alcornin vanhemmille. CNN:n haastattelussa hänen äitinsä viittasi häneen poikana ja käytti hänestä maskuliinisia persoonapronomineja. Alcornilla oli sisaruksia.
Aiheesta muualla

Kuvia tai muita tiedostoja aiheesta Leelah Alcorn Wikimedia Commonsissa
Liejukotilot

| Liejukotilot |
| --- | --- |
 Valvata tricarinata ja Valvata piscinalis
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Luokka::  Kotilot Gastropoda
Alaluokka::  Heterobranchia
Heimo::  Liejukotilot Valvatidae  Gray, 1840
Suvut
 Borysthenia  Megalovalvata  Pseudomegalovalvata  Valvata 
Katso myös
   Liejukotilot Wikispeciesissä   Liejukotilot Commonsissa 
Infobox OKVirheellinen NIMI-arvo: 
Liejukotilot (Valvatidae) on kotiloihin kuuluva nilviäisheimo. Heimon lajeja tavataan makeista vesistä.
Taksonomia ja anatomia

Elossa olevat liejukotilot jaetaan neljään sukuun. Lajeja on lähteestä riippuen 55–71. Lajien tunnistaminen on perustunut pääasiassa kuoreen. Heimon lajit ovat pieniä, suurimmillaankin 0,8 cm pitkiä. Liejukotiloiden kuori on muodoltaan kiekkomainen ja kierteinen. Kuoren sulkulevy on ohut ja spiraalimainen. Lajien jalka on kaksiosainen, kuono on pitkä ja silmät sijaitsevat pitkien tuntosarvien päissä. Liejukotilot ovat sulkamaiset tai rihmamaiset.
Elintavat

Liejukotilot elävät pehmeäpohjaisissa ja hitaasti virtaavissa makeissa vesissä.
Liejukana (televisioelokuva)

| Liejukana |
| --- | --- |
Ohjaaja:  Ville-Veikko Salminen
Pääosat:  Ekke Hämäläinen Hilkka Helinä
Valmistustiedot
Valmistusmaa:  Suomi
Tuotantoyhtiö:  Oy Mainos-TV-Reklam Ab
Ensi-ilta:  23. syyskuuta 1968
Kesto:  105 minuuttia
Alkuperäiskieli:  suomi
Aiheesta muualla
IMDb 
Elonet
Infobox OKNimi-testi OK: 
Liejukana on Philip Levenen jännitysnäytelmään perustuva suomalainen mustavalkoinen televisioelokuva vuodelta 1968. Tarinan keskiössä on rahapulassa riutuva, kiristyksen kohteena oleva lintutieteilijä George Appleby. Vahingossa hän tulee surmanneeksi kiristäjänsä. Tapahtumat sijoittuvat Lontooseen.
Näyttelijät

| 0 | 1 | 2 |
| --- | --- | --- |
|  Ekke Hämäläinen  | … |  George Appleby   |
|  Hilkka Helinä  | … |  Alice Thomas   |
|  Keijo Komppa  | … |  Simon Prescott   |
|  Elina Salo  | … |  Helen Webster   |
|  Artturi Laakso  | … |  vahtimestari Jones   |
|  Aimo Tepponen  | … |  poliisitarkastaja Gates   |
|  Pertti Roisko  | … |  etsivä Benson   |
|  Rolf Labbart  | … |  tohtori Welling   |
|  Topi Reinikka  | … |  kirjakauppias Roper   |
Lähteet ja viitteet

↑  https://www.elonet.fi/fi/elokuva/1486131
Liittovaakuna

Liittovaakuna, jossa optisesti vasemmalla valtakunnansotapäällikkö Ludvig Wilhelm Markgraf von Baden-Badenin (1655–1707) vaakuna ja optisesti oikealla Franziska Maria Sibylla Augusta von Sachsen-Lauenburg-Ratzeburgin (1675–1733) vaakuna.
Liittovaakuna eli allianssivaakuna on avioparin yhteinen vaakunakilpi, joka on toteutettu yhdistämällä tilapäisesti molempien sukujen vaakunat. Yhdistämisen yhteydessä on tavallisesti karsittu vaimon kilpeen liittyvä kypäräkoriste.
Varhaisina aikoina ritari kannatteli kilpeään vasemmalla käsivarrellaan ja kilven kulkusuuntaan oleva etureuna oli kilven oikea reuna. Näin asia oli ritarin silmin eli kilven takaa katsottuna. Heraldisessa kielenkäytössä oikea ja vasen määräytyvät tällä perusteella. Siksi heraldinen oikea on kilven edestä katselevan henkilön kannalta katsottuna (optinen) vasen. Heraldisten eläinten etenemissuunta on kilven oikeaa reunaa kohti eli optisesti vasemmalle. Tästä säännöstä poiketaan kun kaksi vaakunaa asetetaan vieretysten. Silloin oikealla puolella (optisesti vasemmalla) olevien kilpien heraldisesti oikealle käännetyt eläimet on käännettävä vasemmalle. Tätä kutsutaan heraldiseksi huomaavaisuudeksi (ransk. courtoisie). Samaa sääntöä noudatetaan kirkoissa asettamalla eläinten kulkusuunta alttaria kohti.
Aiheesta muualla

Kuvia tai muita tiedostoja aiheesta Liittovaakuna Wikimedia Commonsissa
Liisa Pöntinen

| Liisa Pöntinen> Henkilötiedot |
| --- | --- |
Syntynyt: 1987 (ikä 36–37)
Kansalaisuus:  suomalainen
Ammatti:  näyttelijä
Näyttelijä
Aktiivisena:  2011
Palkinnot
 Paras naisnäyttelijä, Dostojevski-teatterifestivaalit, 2013. 
Aiheesta muualla
IMDb 
Elonet
Liisa Sofia Pöntinen (s. 1987) on suomalainen näyttelijä. Pöntinen on valmistunut teatteritaiteen maisteriksi vuonna 2011 Tampereen yliopiston näyttelijäntyön laitokselta (Näty). Vuonna 2013 Pöntinen palkittiin parhaan naisnäyttelijän palkinnolla Venäjällä kansainvälisellä Dostojevski-teatterifestivaalilla roolityöstään Kristian Smedsin käsikirjoittamassa monologinäytelmässä Sad Songs from the Heart of Europe. Pöntinen on näytellyt lukuisilla eurooppalaisilla teatterifestivaaleilla.
Palkinnot

Paras naisnäyttelijä, XVII International Dostoevsky Chamber Plays Festival, Venäjä 2013
Legend Quest (animaatiosarja)

Legend Quest on Netflixille luotu meksikolainen animaatiosarja. Se kertoo 1800-luvulla elävästä Leo-nimisestä pojasta, jolla on kyky nähdä ja puhua haamujen kanssa. Yhdessä he pyrkivät pelastamaan maailman erilaisilta sitä uhkaavilta hirviöiltä.
Ääninäyttelijät

| Alkuperäinen ääninäyttelijä | Suomenkielinen ääninäyttelijä | Rooli |
| --- | --- | --- |
| Johnny Rose | Markus Niemi | Leo |
| Annemarie Blanco | Ella Tarvonen | Teodora |
| Oscar Cheda | Markku Huhtamo | Don Andres |
| Paul Tei | Aku Laitinen | Alebrije |
| Cydney J. Fam | Maaria Nuoranne | Marcela |
| Paul Tei | Juhani Rajalin | Frian Godofredo |
| Lissa Grossman | Ella Pyhältö | Abuela |
| Al-Kesne Shaw | Aku Laitinen | Quetzalcóatl |
| Christian Vandepas | Paavo Kerosuo | Peter |
| James Almeida | Miro Lopperi | James |
|  | Juhani Rajalin | Horrososo |
|  | Pinja Hanski, Tuukka Koski ja Verna Kossila | Horrososot |
|  | Pinja Hanski, Tuukka Koski ja Verna Kossila | Oppilaat |
|  | Juhani Rajalin | Mies 1 |
|  | Miro Lopperi | Poika 1 |
|  | Pinja Hanski, Tuukka Koski ja Verna Kossila | Kirottu joukko |
|  | Pinja Hanski, Tuukka Koski ja Verna Kossila | Miehet |
|  | Pinja Hanski, Tuukka Koski ja Verna Kossila | Väkijoukko |
Suomenkielisen dialogin on kääntänyt Maria Lohi ja dialogin on ohjannut Kari Leppälä.
Kraven Saalistaja

| Kraven Saalistaja |
| --- | --- |
 Sergei Kravinoff, alkuperäinen Kraven Saalistaja.
Luoja(t):  Stan Lee & Steve Ditko
Kustantamo:  Marvel
Ensiesiintyminen:  The Amazing Spider-Man #15 (1964)
Henkilötiedot
Oikea nimi:  Sergei Kravinoff
Edelliset ryhmäsidokset:  Kuuden Kopla, Gibboni, Valomestari, Tarantula, Kameleontti
Voimat:  Suuret fyysiset voimat, kestävyys, nopeus ja refleksit.
Kraven Saalistaja (engl. Kraven the Hunter), oikealta nimeltään Sergei Kravinoff, on Marvel Comicsin maailmassa elävä superroisto ja Hämähäkkimiehen vihollinen. Hänen luomiseensa on saattanut vaikuttaa Richard Connellin novelli The Most Dangerous Game.
Vuonna 2009 Kraven Saalistaja oli listattu sijalle 53 IGN-sivuston laatimassa kautta aikain sata suurinta sarjakuvarikollista.
Historia > Sergei Kravinoff

Venäläiseen aristokratiaan syntyneestä Kravenista tuli yksi maailman parhaimmista metsästäjistä palauttaakseen menetetyn jaloutensa. Pian hän kuitenkin kyllästyi tavallisen riistan metsästykseen. Kun Kameleontti pyysi Sergeitä tulemaan Amerikkaan ja auttamaan häntä kostamaan Hämähäkkimiehelle, metsästäjä tiesi viimein löytäneensä arvoisensa saaliin.
Kraven saapui Manhattanille aseistautuneena verkoin, ansoin, erilaisin lääkkein ja mystisten voimia lisäävien juomien kanssa. Nämä eliksiirit antoivat hänelle villipedon voiman ja nopeuden. Yhdistettynä Kravenin taistelutaitoihin nämä juomat tekivät Kravenista Hämähäkkimiehen tasoisen taistelussa, mutta kaksikko aliarvioi vastuksensa jolloin heidät voitettiin ja lähetettiin takaisin.
Yksin ja ensimmäisen Kuuden Koplan jäsenenä Kraven kohtasi jälleen tappion Hämähäkkimiehen käsissä. Kun Vihreä Menninkäinen tarjosi hänelle maksua sankarin tuhoamisesta, Kraven oli niin itsevarma että vaati puolta palkkiosta ennakkoon – mutta epäonnistui jälleen kerran.
Myöhemmin Hämähäkkimies törmäsi Kraveniin Kadonneessa Valtakunnassa, ajattomassa paikassa Etelänavalla. Seittisinko murskasi Kravenin luoden perustan revanssille New Yorkissa kun Kraven huumasi Gibbonin ja pakotti hänet sankarin kimppuun. Jälleen kerran Kraven koki häviön. Kuvio toistui kun Kraven liittoutui ensin Tarantulan ja sitten Kalypson kanssa, ja viimein kohtasi Hämähäkkimiehen jälleen yksin. Vaikka Kraven oli todistanut ylivaltansa petoihin, voitto Hämähäkkimiehestä puuttui vielä.
Tehtyään monimutkaisia valmisteluja ja useita juomia Kraven onnistui ampumaan Hämähäkkimiestä vahvasti huumatulla nuolella. Hän hautasi vastustajansa elävältä ja otti rohkeasti hänen paikkansa. Kraven metsästi ja voitti Löyhkän, jotain mitä Hämähäkkimies ei ollut onnistunut tekemään. Kun Hämähäkkimies viimein kaivoi tiensä ulos haudasta ja hyökkäsi Kravenin kimppuun, hän ei saanut kunnon vastusta. Todistettuaan olevansa vastustajaansa parempi kaikilla hänelle väliä olevilla tavoilla, Kraven, joka viimein koki jotain rauhan tapaista, otti oman henkensä.
Historia > Aliosha Kravinoff

Aliosha Kravinoff, pahamaineisen Kraven Saalistajan avioton mutanttilapsi, joutui – toisin kuten velipuolensa Vladimir (Synkkä Metsästäjä) – eroon perheestään ja hänet kasvatettiin Afrikan viidakoissa. Kravenin itsemurhan jälkeen Aliosha tuli New Yorkiin tutkimaan isäänsä, jonka hädin tuskin tunsi. Pukeutuneena Kraveniksi Aliosha kohtasi setänsä Dimitrin (Kameleontti). Uskoen ilkeän velipuolensa palanneen kuolleista Kameleontti paljasti Alioshalle paljon Kravinovin huonovälisestä suvusta. Kravenin entinen rakastettu, Kalypso Ezili, todellakin palasi kuolleista, mutta hän luuli Alioshaa Kraveniksi. Hän vietteli Alioshan, mutta mies hyljeksi myöhemmin hänen läheisyyttään. Myöhemmin, ratsastaen norsulla Manhattanin katoilla, Aliosha hyökkäsi Hämähäkkimiehen kimppuun myrkyttäen hänet nuolella, mutta päästi hänet sitten vapaaksi. Ollessaan Kravinovin tilalla Aliosha oppi asioita isästään Hämähäkkimieheltä kun Kalypso palasi Kravenin heimolaisten kanssa sytyttäen kodin palamaan ja tappaen kaikki muut paitsi yhden eläimen, leijona Gulyadkinin. Kalypso myrkytti Alioshan ja Hämähäkkimiehen ja käytti hypnoottisia voimiaan pakottaakseen heidät taistelemaan kuolemaan saakka. Hämähäkkimies vastusteli ja haavoitti Kalypsoa, samalla kun Aliosha taltutti naisen leijonansa avulla. Huolimatta siitä, että pyysi naiselta anteeksi, Aliosha tappoi raa'asti Kalypson ja heimon jäsenet.
Myöhemmin New Yorkin kaupunki palkkasi hänet vangitsemaan Ihmenelosten arvoituksellisen valtavan Pennun. Seuraavaksi hänet palkkasi Valkoinen Susi, Wakandan syrjäytetyn salaisen poliisin johtaja, vangitsemaan Mustan Pantterin. Musta Pantteri käänsi taistelun päälaelleen, miltei tappaen Alioshan. Myöhemmin Hiekkamies kutsui Alioshan liittymään Kuuden Koplaan metsästämään Tohtori Mustekalaa ja senaattori Wardia, isäntäkehoa muukalaisolento Z'noxille. Venom (Eddie Brock) alkoi kostaa koska Kopla hylkäsi hänet ja metsästi jokaista jäsentä vuorollaan. Kieltäytyen olemasta ”saalis” Aliosha vangitsi Venomin tulella, mutta Venom haavoitti häntä vakavasti ja pakeni.
Seuraavaksi Aliosha otti rennomman persoonan liukkaana, sanavalmiina naistenmiehenä. ”Alina” hän alkoi tapailla Timber Hughesia, nousevaa näyttelijätärtä joka toimi tarjoilijana konnien baarissa. Al pyrki auttamaan Timberin uraa Hollywoodissa ryhtymällä ohjaajaksi. Huolimatta yhteyksistään kuuluisuuksiin Alin yritykset torjui Hollywoodin eliitin ylimielisyys, ahneus ja korruptio. Voimakkaiden Rothsteinin veljesten Hollywoodista ulos ajama Al hakattiin samalla kun Timber raiskattiin. Sekä Al että Timber kostivat, voittivat yhden veljeksistä ja lähtivät Hollywoodista tehdäkseen sankaritekoja New Yorkissa. Pitäen mielessä Alin suvun historian ja persoonan muutokset, hänen mielensä vakaus on kyseenalainen.
Historia > Ana Kravinoff

Kolmas Kraven onkin yllättäen teini-ikäinen tyttö, joka on alkuperäisen Kravenin tytär. Ana vakoili Hämähäkkimiestä selvittääkseen tämän salaisen henkilöllisyyden ja lopulta uskoi sen olevan Vin Gonzales (Peterin silloinen kämpis). Ana alkaa tuhota Vinin elämää lavastamalla hänet murhaajaksi, varastamalla hänen pankkitilinsä tyhjäksi ja melkein ajamalla hänen ylitseen autolla. Kaiken tämän jälkeen Ana käy Vinin kimppuun, pakottaa hänet pukemaan asunnosta löytämänsä Hämähäkkimiehen puvun ja vie Vinin piilopaikkaansa viemärissä. Huomattuaan, ettei Vinillä ole lainkaan supervoimia hän päättelee niiden olevan riippuvaisia, jostain ulkoisesta tekijästä säännöllisin väliajoin ja hän ruiskuttaa häneen Mutanttikasvuhormonia, joka antaa väliaikaisesti supervoimat tavallisille ihmisille ja supervoimaisille vielä suuremmat. Samaan aikaan oikea Hämähäkkimies, Peter Parker, on lainannut Daredevilin pukua ja saa Anan ja Vinin sijainin tietoonsa Löyhkältä (jonka Ana oli pahoinpidellyt aiemmin).
Ana on aloittanut sadistisen pelinsä, jossa hän on pannut Vinin viemäriputkien muodostamaan labyrinttiin samalla, kun itse saalistaa tätä. Vin yllättää Anan, muttei pärjää tälle taistelussa, ja silloin yhä Daredevilin puvussa oleva Peter tulee paikalle. Yllättäen hän ja mutanttikasvuhormonin vahvistama Vin eivät yhdessäkään pärjää Analle, joten he pakenevat paikalta Löyhkän ostaessa heille aikaa hyökkäämällä Anan kimppuun. Myöhemmin selviää, että Ana voitti tämän toistamiseen ja pakeni paikalta.
Voimat ja varusteet

Kravenin kasviuutteet, jotka vaativat säännöllistä nauttimista, antoivat hänelle yli-inhimilliset fyysiset ominaisuudet.
Kraven oli loistava metsästäjä ja eläimenkesyttäjä. Hän käytti hermoiskutekniikoita vastustajiensa lamauttamiseen. Kraven käytti myös erilaisia alkukantaisia aseita, joihin kuului nuolia, kirveitä, keihäitä ja ruoskia. Hän oli sulauttanut sähkösokkipiirejä leijonanpääliiviinsä. Hän käytti kivääriä ampuakseen erilaisia huumattuja nuolia, joihin kuului hallusinogeenejä, rauhoittavia ja raivostuttavia kemikaaleja.
Alioshalla on yli-inhimilliset fyysiset voimat, nopeus, ketteryys, stamina ja paranemiskyky. Hänen viisi aistiaan ovat erityisen terävät ja hän osaa puhua eläinten kanssa. Raivoissaan hän voi saavuttaa eläimellisen vimman. Hän on erittäin kokenut aseiden kuten myrkkynuolien, kirveiden, keihäiden, ruoskien, aseiden ja verkkojen käytössä, ja on erinomainen aseeton taistelija. Hän käytti isänsä leijonaliiviä, johon oli asennettu sähköshokkipiirejä. Hän matkustaa lemmikkisutensa Nikkelin kanssa, ja ajoittain myös toisten eläinten.
Analla on yli-inhimilliset fyysiset voimat, nopeus, ketteryys ja stamina. Ana pysty mm. repimään suuren määrän Hämähäkkimiehen seittiä helposti ja kesti useita supervoimaisia iskuja. Hän on loistava jäljittäjä ja lähitaistelija ja hänellä on useita aseita ja varusteita. Hänen voimiensa lähde on toistaiseksi tuntematon
Kraven Saalistaja muissa medioissa > Televisio > Hämähäkkimies (1994)

Kraven esiintyi muun muassa Hämähäkkimiehen animaatiosarjassa, kymmenennessä jaksossa "Kraven Saalistaja". Gregg Berger oli Kravenin äänenä sarjassa.
Jaksot, jossa Kraven esiintyi:
10 "Kraven Saalistaja",
19 "Morbius",
21 "Metsästäjien kaksintaistelu" ja
45 "Kravenin paluu".
Kraven Saalistaja muissa medioissa > Televisio > Hämähäkkimies (2003)

Kraven esiintyy myös Spider-Man The New Animated Series sarjan jaksoissa Mind Games osa 1 ja 2 (edellämainitussa kyseessä oli pelkkä illuusio). Jaksojen aikana selviää, että hän oli aikanaan KGB:en agentti, joka nappasi Rolandin ja Roxannen vanhemmat heidän kokeitaan varten. Nämä kokeet antoivat Rolandille ja Roxannelle voimat hallita ihmisten mieliä, mutta tappoivat heidän vanhempansa ja he vannoivat kostavansa Kravenille.
Koska he eivät ole fyysisesti tarpeeksi kyvykkäitä päästäkseen lähelle Kravenia käyttääkseen voimiaan, he voimillaan saivat Hämähäkkimiehen uskomaan, että Kraven tappoi Mary Janen. Hämähäkkimies melkein tappoi hänet kostaakseen Mary Janen kuvitellun kuoleman, mutta tajusi huijauksen ajoissa.
Kravenille äänensä antoi Michael Dorn.
Hahmoa näytelleet

| Vuodet | Näyttelijät | Sarjat | Elokuvat | Konsolipelit |  |
| --- | --- | --- | --- | --- | --- |
| 1981 | Robert Ridgely | Spider-Man and His Amazing Friends |  |  |  |
| 1995–1997 | Gregg Berger | Hämähäkkimies |  |  |  |
| 2003 | Michael Dorn | Hämähäkkimies |  |  |  |
| 2007 |  Neil Kaplan |  |  | Spider-Man 3 |  |
| 2008  | Dwight Schultz |  |  | Spider-Man: Web of Shadows |  |
| 2009 | Eric Vesbit | Hämmästyttävä Hämähäkkimies |  |  |  |
| 2010 | Jim Cummings |  |  | Spider-Man: Shattered Dimensions |  |
| 2013–2017 | Diedrich Bader |  Ultimate Spider-Man |  |  |  |
| 2017 | Troy Baker | Spider-Man |  |  |  |
| 2023 | Jim Pirri |  |  | Marvel's Spider-Man 2 |  |
| 2024 | Aaron Taylor-Johnson |  | Kraven the Hunter |  |  |

Kraven hautaa Hämähäkkimiehen elävältä.
Aliosha, Kravenin mielipuolinen poika
Ana, kolmas Kraven Saalistaja
Kraven Hämähäkkimies-animaatiosarjan kymmenennessä osassa.
Kraven Spider-Man The New Animated Series sarjassa
Lettomarrassammal

| Lettomarrassammal |
| --- | --- |

Uhanalaisuusluokitus
 Elinvoimainen 
Suomessa::  Elinvoimainen 
   
Tieteellinen luokittelu
Kunta::  Kasvit Plantae
Ryhmä::  Sammalet Bryobionta
Kaari::  Lehtisammalet Bryophyta
Luokka::  Aitosammalet Bryopsida
Lahko::  Sompasammalten lahko Splachnales
Heimo::  Sompasammalten heimo Splachnaceae
Suku::  Marrassammalet Tayloria
Laji::  lingulata
Kaksiosainen nimi
 Tayloria lingulata  (Dicks.) Lindb. 
Katso myös
   Lettomarrassammal Wikispeciesissä   Lettomarrassammal Commonsissa 
Infobox OKNimi-testi OK: 
Lettomarrassammal (Tayloria lingulata) on lehtisammallaji sompasammalten heimossa (Splachnaceae). Sitä esiintyy Maan pohjoispuoliskolla havumetsävyöhykkeestä arktisille alueille ja vuoristoissa. Suomen alueella lajia esiintyy keski- ja pohjoisosassa Keski-Pohjanmaalta ja Pohjois-Karjalasta pohjoiseen Lappiin. Se kasvaa letoilla ja puronvarsissa.
Lettomarrassammal muistuttaa ulkonäöltään samaan heimoon kuuluvien raatosammalten (Tetraplodon) ja sompasammalten (Splachnum) lajeja. Tunnusomaisia ovat viisi millimetriä pitkät leveät tylpät lehdet. Itiöpesäkkeet ovat yleisiä, itiöt melko isoja. Pesäke on soikea ja kasvaa pitkän, kolmesenttimetrisen pesäkeperän päässä.
Leek

Leek voi tarkoittaa:
Kaupunkeja

Leek, kaupunki Staffordshiressä, Englannissa;
Leek, kaupunkia Groningenin provinssissa, Alankomaissa.
Henkilöitä

Miranda Leek (s. 1993), yhdysvaltalainen jousiampuja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Leek”, voi hakea sivunnimihaulla, laajalla sivunnimihaulla tai tekstihaulla.
Koiranhampaat

| Koiranhampaat |
| --- | --- |
 Siperiankoiranhammas Erythronium sibiricum
Tieteellinen luokittelu
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Liliales
Heimo::  Liljakasvit Liliaceae
Suku::  Koiranhampaat Erythronium  L.
Katso myös
   Koiranhampaat Wikispeciesissä   Koiranhampaat Commonsissa 
Infobox OKNimi-testi OK: 
Koiranhampaat (Erythronium) on liljakasvien heimoon kuuluva kasvisuku.
Ulkonäkö ja koko

Kukkien värejä ovat valkoinen, vaaleanpunainen ja keltainen.
Levinneisyys

Koiranhampaita tavataan luonnonvaraisina Pohjois-Amerikassa. Keski-Euroopassa on viljeltynä kaikki tunnetut lajit, joita on 20.
Elinympäristö

Koiranhampaat menestyvät puolivarjossa tai varjossa. Ne viihtyvät kosteahkossa ja ravinteikkaassa maassa.